Diari Oficial de la Generalitat Valenciana


Sumari del DOGV 2452, del 17-02-1995 (1995/833874)

RESOLUCIÓ de 10 de febrer de 1995, de la Secretaria General de la Conselleria de Cultural, per la qual es delega l'exercici de determinades competències.
---------------------------------------------------------------------------------------------------------------------------------------------------------

### Dades del document

Número de DOGV
:   2452

Data del DOGV
:   17-02-1995

Secció del DOGV
:   ALTRES DISPOSICIONS

Número del document
:   1995/833874


Data del document
:   10-02-1995

Organisme emissor
:   Conselleria de Cultura

Tipus de document
:   Resolució

RESOLUCIó de 10 de febrer de 1995, de la Secretaria General de la Conselleria de Cultural, per la qual es delega l'exercici de determinades competències.   
Raons d'economia procedimental i eficàcia aconsellen simplificar al màxim els tràmits dels procediments administratius que per la seua naturalesa siguen susceptibles de ser abreujats.  
Per això, fent ús de les atribucions que tinc conferides i d'acord amb l'article 68 de la Llei de la Generalitat Valenciana 5/1983, de 30 de desembre, de Govern Valencià, i amb els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
Primer  
Delegar en els directors generals, en la Secretaria General Administrativa i en els directors territorials de la Conselleria de Cultura, en els seus respectius àmbits de competència:  
1. L'autorització de comissions de servei amb dret a indemnització que siguen necessàries per al funcionament ordinari de la seua respectiva unitat, en el marc del que disposa el Decret 200/1985, de 23 de desembre, del Govern Valencià, sobre indemnitzacions per raó del servei, i restants normes d'aplicació.  
2. L'aprovació dels comptes a què es refereix l'article 9 de l'Ordre de 13 de desembre de 1989, de la Conselleria d'Economia i Hisenda, per la qual es desplega el Decret 176/1989, de 24 de novembre, del Govern Valencià, quan els òrgans a qui s'efectua aquesta delegació actuen com a comptedants.  
Segon  
Delegar en la Secretaria General Administrativa i els directors territorials de la Conselleria de Cultura l'autorització dels permisos i llicències regulats en l'article 8 del Decret 50/1989, de 18 d'abril, del Consell de la Generalitat Valenciana, pel qual es regula la jornada i l'horari de treball, permisos i vacances del personal al servei de la Generalitat Valenciana que siguen competència de la Secretaria General, i també les atribucions en matèria de vacances i totes les incidències relacionades amb el règim horari del personal de la Conselleria.  
Tercer  
Delegar en la Secretaria General Administrativa la subscripció dels comunicats d'inclusió de variacions en nòmina a què es refereix l'article 4 de l'Ordre de 30 de maig de 1990, de la Conselleria d'Economia i Hisenda, sobre confecció, fiscalització, comptabilització i pagament de nòmines del personal de la Generalitat Valenciana.  
Quart  
Aquesta delegació d'atribucions podrà ser revocada en qualsevol moment per l'òrgan delegant, d'acord amb l'article 68.5 de la Llei 5/1983, de 30 de desembre, de Govern Valencià.  
Cinqué  
D'acord amb l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les atribucions que es deleguen per aquesta resolució podran ser avocades en els termes i amb els requisits que estableix l'esmentat article.  
Sisé  
Les resolucions administratives que s'adopten per delegació indicaran expressament aquesta circumstància i es consideraran dictades per l'òrgan delegant.  
València, 10 de febrer de 1995.- El secretari general: Vicent Todolí i Femenia.